Ντόροθι Μπομ

Η Ντόροθι Μπομ (, πραγματικό όνομα Dorothea Israelit, 1924-2023) ήταν  Βρετανή φωτογράφος με έδρα το Λονδίνο. Στα έργα της κυριαρχούν κυρίως θέματα όπως η προσωπογραφία, η φωτογραφία δρόμου, η πρώιμη υιοθέτηση του χρώματος στην έγχρωμη φωτογράφιση, οι εικόνες παρμένες από το Παρίσι και το Λονδίνο. Θεωρείται πρέσβειρα της φωτογραφίας στο Ηνωμένο Βασίλειο. 

 Βιογραφικά στοιχεία 
Γεννήθηκε το 1924 στο Κένιγκσμπεργκ, σήμερα Καλίνινγκραντ, της τότε Ανατολικής Πρωσίας από γερμανόφωνους γονείς εβραιολιθουανικής καταγωγής.  Από το 1932 έως το 1939, έζησε μαζί με την οικογένειά της στη Λιθουανία, αρχικά στο Μέμελ, που ονομάστηκε μετέπειτα Κλάιπεντα, και αργότερα στο Σάουλεν, σήμερα γνωστό με την ονομασία Σιαουλιάι. Το 1939, στάλθηκε στην Αγγλία ώστε να αποφύγει τις διώξεις από τους Ναζί και μαθήτευσε σε οικοτροφείο στο Ντίτσλινγκ του Σάσεξ και μετέπειτα στο Μάντσεστερ όπου ζούσε ο αδερφός της. Στην ίδια πόλη, γνώρισε τον σύζυγό της, Λούι Μπομ, με τον οποίο παντρεύτηκε το 1945.  

Σπούδασε φωτογραφία στο Δημοτικό Τεχνολογικό Κολέγιο του Μάντσεστερ όπου και αποφοίτησε, ενώ έλαβε δίπλωμα φωτογραφίας από το City and Guilds. Εργάστηκε στο εργαστήριο του φωτογράφου Σάμουελ Κούπερ επί τέσσερα συναπτά έτη χρησιμοποιώντας το ψευδώνυμο Ντόροθι Αλεξάντερ. Το 1946, άνοιξε δικό της φωτογραφείο με το όνομα Αλεξάντερ, το οποίο διατήρησε έως το 1958 όταν το πούλησε. Έργα της πρώτης περιόδου της ενασχόλησής της με τη φωτογραφία δημοσιεύθηκαν αρκετά χρόνια αργότερα. 

Ο άνδρας της εργαζόταν σε μια βιομηχανία πετροχημικών προϊόντων και η θέση απαιτούσε την χρόνια παραμονή του στο εξωτερικό. Μαζί του ερχόταν και η Ντόροθι να γνωρίσει και να αποτυπώσει με την φωτογραφική της μηχανή τοπία και ανθρώπους από διάφορες πόλεις. Το πρώτο της ταξίδι στο Παρίσι ήταν το 1947, όπου εγκαταστάθηκε από το 1954 έως το 1955. Κατά τη δεκαετία του 1950, έζησε στη Νέα Υόρκη, στο Σαν Φρανσίσκο και στο Χάμστιντ.

Στα τέλη της ίδιας δεκαετίας, εγκαταλείπει την προσωπογραφία για να αφοσιωθεί στη φωτογραφία δρόμου, με κυρίως ασπρόμαυρα μοτίβα. Την πρώτη της έγχρωμη φωτογραφία βγάζει κατά την διάρκεια επίσκεψής της στο Μεξικό.  Κατά τη δεκαετία του 1980, πείθεται από τον φωτογράφο Αντρέ Κερτέζ να πειραματιστεί με την έγχρωμη φωτογραφία για ολοκληρωμένα έργα, χρησιμοποιώντας για δυο χρόνια μια Polaroid SX-70. Έπειτα χρησιμοποιεί μη στιγμιαίες φωτογραφικές μηχανές και φιλμ από το 1984, και ένα χρόνο αργότερα, χρησιμοποιεί αποκλειστικά έγχρωμα μοτίβα.

Τα έργα της σύμφωνα με κριτικούς και φωτογράφους, αποπνέουν μια ανθρωπιστική ματιά του βίου των απλών ανθρώπων που με τη έγχρωμη φωτογραφία δείχνουν μια ζωτικότητα και φρεσκάδα πραγμάτων που συχνά παραβλέπονται.  Η καταξίωσή της στον κόσμο της τέχνης έρχεται σταδιακά. Το 1969, συμμετέχει μαζί με άλλους δημιουργούς, όπως οι Ντον ΜακΚάλιν, Τόνι Ρέι-Τζόουνς και Έντσο Ραγκατσίνι, σε μεγάλη έκθεση στο Ινστιτούτο Σύγχρονης Τέχνης, όπου και πείθουν την επιμελήτρια Σου Ντέιβις να ανοίξουν μια γκαλερί φωτογραφίας στο Λονδίνο,  τον χώρο τέχνης The Photographers' Gallery, που άνοιξε τις πόρτες του το 1971 και με την οποία ήταν συνιδρύτρια. Αργότερα μαζί με την Έλενα Κόβατς, ίδρυσε την βραχύβια Focus Gallery for Photography από το 1998 έως το 2004.  
Οι τελευταίες τις εκθέσεις είχαν ως κύρια πηγή έμπνευσης τη Νότια Αφρική, την οποία επισκέφτηκε το 1974. Τιμήθηκε ως επίτιμο μέλος της Βασιλικής Φωτογραφικής Εταιρείας τον Νοέμβριο του 2009.  

 Εργογραφία 
Ντόροθι Μπομ. A World Observed. Λονδίνο: Hugh Evelyn, 1970. Με εισαγωγή του Ρόλαντ Πενρός.
Ντόροθι Μπομ και Ίαν Νορί. Hampstead: London Hill Town. Λονδίνο: Wildwood House, 1981. ISBN 0704530600.
Ίαν Νορί και Ντόροθι Μπομ. A Celebration of London, Walks around the Capital. Λονδίνο: André Deutsch, 1984. ISBN 0233975012.
Walks around London: A Celebration of the Capital. Λονδίνο: André Deutsch, 1986. ISBN 0233978534.
Dorothy Bohm Photographs. Ιερουσαλήμ: Εθνικό Μουσείο του Ισραήλ, 1986. Κείμενα του Νισάν Περέζ. ISBN 9652780499. Μόνο ασπρόμαυρες εικόνες μιας έκθεσης που είχε συμπεριλάβει τόσο ασπρόμαυρες όσο και έγχρωμες εικόνες.
Ντόροθι Μπομ. Egypt. Λονδίνο: Thames & Hudson, 1989. ISBN 0500541507. Με πρόλογο του Λόρενς Ντουρέλ και κείμενα του Ίαν Τζέφρι.
Ντόροθι Μπομ. Venice. Λονδίνο: Thames & Hudson, 1992. ISBN 050054171X. Κείμενα του Ίαν Τζέφρι.
Ντόροθι Μπομ. Colour Photography 1984–94. Λονδίνο: The Photographers’ Gallery, 1994. ISBN 0907879446. Κείμενα του Ίαν Τζέφρι.
Ντόροθι Μπομ. Sixties London. Λονδίνο: Lund Humphries / The Photographers’ Gallery, 1996. ISBN 0853316996. Κείμενα των Αμάντα Χόπκινσον και Ίαν Τζέφρι.
Ντόροθι Μπομ. Walls and Windows. Λονδίνο: Lund Humphries Publishers; Bath: The Royal Photographic Society, 1998. ISBN 0853317186. Κείμενα του Μαρκ Χάουορθ-Μπουθ και Μόνικα Μπομ-Ντούσεν.
Ντόροθι Μπομ. Inside London. Λονδίνο: Lund Humphries / The Photographers’ Gallery, 2000. ISBN 0853317801. Κείμενα των Μάρτι Χάρισον και Τζέσικα Ντούχεν.
Ντόροθι Μπομ. Breaks in Communication. Göttingen: Steidl, 2002. ISBN 3882438134. Κείμενα του Μάρτιν Χάρισον.
Ματίας Σαρκοζί και Ντόροθι Μπομ. Albion köd nélkül. Pécs: Jelenkor Kiadó, 2004. ISBN 9636763577.
Ντόροθι Μπομ. Un Amour de Paris. Παρίσι: Paris Musées, 2005. ISBN 2879008964. Κείμενα των Μαρκ Χάουορθ-Μπουθ, Λιν Γούλφσον και Φρανσουάζ Ρενό.
Ντόροθι Μπομ. Ambiguous Realities: Colour Photographs by Dorothy Bohm. London: Ben Uri Gallery, 2007. ISBN 0900157100. Text by Monica Bohm-Duchen.
Ντέιβιντ Χόκινς, εκδ. A World Observed, 1940–2010: Photographs by Dorothy Bohm. London: Philip Wilson; Manchester: Manchester Art Gallery, 2010. ISBN 0856676888, ISBN 0901673765. Κείμενα των Μόνικα Μπομ-Ντούχεν, Κόλιν Φόρντ και Ίαν Τζέφρι.
Ντόροθι Μπομ. About Women. Stockport, Cheshire: Dewi Lewis, 2016. ISBN 978-1-907893-81-0.

 Παραπομπές 

 Εξωτερικοί σύνδεσμοι 

Επίσημη ιστοσελίδα φωτογράφου
Jennifer Boyd, "Dorothy Bohm in Manchester", Manchester Art Gallery.

Κατηγορία:Βρετανοί φωτογράφοι
Κατηγορία:Φωτογραφία στη Γαλλία
Κατηγορία:Φωτογραφία στην Ιταλία
Κατηγορία:Φωτογραφία στην Αίγυπτο